Z:gnu-www-ja-edu-system-india--24a6eb-Kerala was also the first stat/hr

Kerala je isto tako bila prva država u zemlji koja je uvela informatičku tehnologiju kao predmet na srednjoškolskoj razini. Predmet je započinjao u osmom razredu s udžbenikom koji je predstavljao Microsoft Windows i Microsoft Office. Ali, unutar manje od godinu dana vlada je bila prisiljena uključiti i slobodan softver u kurikulum, uslijed protesta entuzijasta slobodnog softvera i povoljnog stava kojeg je zauzela udruga nastavnika u kojoj su većina članova bili državni nastavnici. Na kraju, od 2007. godine, u školama se podučavao samo GNU/Linux, a sva računala u školama imala su instaliran samo GNU/Linux. U to vrijeme, možda čak i danas, to je bila najveća instalacija GNU/Linuxa u školama, i punila je novinske naslove čak i u drugim zemljama. Svake godine, od 2007. nadalje, oko 500 000 djece prolazi kroz školu učeći koncepte slobodnog softvera i GNU/Linux operativnog sustava i aplikacija. Država se sada primiče obrazovanju podržanom informatičkom tehnologijom. Konačno, informatička tehnologija neće biti podučavana kao poseban predmet. Umjesto toga, svi predmeti bit će podučavani pomoću informatičke tehnologije tako da će djeca, s jedne strane, naučiti vještine informatičke tehnologije, a s druge strane, iskoristiti obrazovne aplikacije (kao one dolje spomenute) i internetske resurse (kao što je tekstualni sadržaj s mjesta poput Wikipedije, slike, animacije i video zapise) za učenje svojih predmeta i izradu vježbi. Nastavnici i učenici već su počeli koristiti aplikacije kao što su  Dr. Geo,  GeoGebra i  KtechLab za učenje geometrije i elektronike. Aplikacije kao što su  Sunclock,  Kalzium i  Ghemical također su popularne među nastavnicima i učenicima.